open-index/open-wikipedia-markdown huggingface dataset:
מרטין דרוקר

**מרטין דרוקר** (13 בספטמבר 1920 – 4 בנובמבר 2003) היה ממקימי אגודת הפועל רעננה בשנת 1938 ודמות מרכזית בתולדות הספורט בעיר במשך עשרות שנים. הוא מוכר כיקיר העיר רעננה לשנת 1998, ורחוב בקריית הספורט בעיר נקרא על שמו מאז 2005.

## מגרמניה לרעננה – חלוץ הספורט המקומי
מרטין דרוקר, שכונה בפי מכריו "היקה", עלה לארץ ישראל מגרמניה בשנת 1936, על רקע גאות האנטישמיות, כחלק מגרעין נוער שהשתקע בקיבוץ רמת דוד. בהמשך, הצטרף לקרובי משפחתו שהתגוררו ברעננה, שהייתה באותה תקופה מושבה קטנה. אהבתו הרבה לספורט הובילה אותו להקמת אגודת הפועל ברעננה בשנת 1938.

דרוקר ייסד את אגודת הפועל רעננה. מתוך אמונה בכוחו החינוכי של הספורט לנוער, הוא פעל להקמת המועדון וקידם את הרעיון ש"נוער שעוסק בספורט לא מגיע לפשע ולשיטוט ברחובות". דרוקר, שהיה איש ספורט שאהב כדורגל וענפי ספורט אחרים, התנדב במועדון במשך 43 שנים רצופות.

במסגרת פעילותו, דרוקר גייס שחקנים לקבוצת הכדורגל הראשונה של הפועל רעננה, שכללה עולים חדשים וצברים. הוא לא רק דאג לצרכים הספורטיביים של השחקנים אלא גם סייע בפרנסתם מחוץ למגרש, באמצעות מציאת עבודות כגון עבודה בפרדס או איסוף תפוחי אדמה. דוגמה לכך הוא החלוץ מקסי נשר (אביו של דורון נשר), שעבד באיסוף תפוחי אדמה.

בנוסף לקבוצת הכדורגל, יזם דרוקר הקמת ענפי ספורט נוספים במועדון, כגון קבוצת כדורסל נשים ואף קבוצת שחמט.

## פעילות קהילתית נוספת
לצד פעילותו הספורטיבית, דרוקר תרם רבות לקהילת רעננה. הוא שירת כנוטר בתקופת המנדט הבריטי. הוא יזם את הקשרים בין רעננה לערים תאומות בגרמניה (בראמשה) ובהולנד (אופסטרלנד). קשרים אלה, שנרקמו בשנות ה-70, כללו חילופי משלחות נוער וספורט, ותרמו להעשרתה הרב-תרבותית של העיר ולפתיחת דף חדש ביחסים בין העמים לאחר השואה. ברית ערים תאומות עם בראמשה נחתמה בינואר 1978, במטרה לשמר ולקדם את שיתוף הפעולה בין שתי הערים.

## מורשתו והנצחתו
מרטין דרוקר נפטר בשנת 2003. זכרו ותרומתו האדירה לספורט ולקהילה ברעננה זוכים להוקרה רבה. בשנת 2005, נקרא רחוב בקריית הספורט של רעננה על שמו. בשנת 2017, הכריזה עיריית רעננה כי מתחם מגרש הכדורגל בשכונת "לב הפארק" ייקרא אף הוא על שמו, ובטקס שנערך בספטמבר אותה שנה, נחשף גם פסל לזכרו.

בנו, מירון דרוקר, ממשיך את דרכו בפעילותו ותמיכתו במחלקת הנוער של הפועל רעננה ופועל לשימור ההיסטוריה של המועדון ולהנצחת זכר אביו. דרוקר הבן מציין כי אביו היה אידיאליסט שפעל למען ספורט עממי, וספק אם היה מצליח במציאות הספורט המקצועני והעסקי של ימינו. הוא אף הביע את תחושתו שהפועל רעננה של היום, שהפכה לעסק מקצועני, שונה מהמועדון שהקים אביו, שהיה לא רק כדורגל אלא מרכז קהילתי.

## קישורים חיצוניים
* 
* 
* 
* 

## הערות שוליים

קטגוריה:ישראלים ילידי גרמניה
קטגוריה:אנשי העלייה החמישית
קטגוריה:מאמני הפועל רעננה
קטגוריה:יקירי רעננה
קטגוריה:עסקני כדורגל ישראלים
קטגוריה:ישראלים שנולדו ב-1920
קטגוריה:ישראלים שנפטרו ב-2003
צ'ארלס דומס

**צ'ארלס "צ'ארלי" אברט דומס** (באנגלית: **Charles "Charlie" Everett Dumas**; 12 בפברואר 1937 − 5 בינואר 2004) היה אתלט אמריקאי, אלוף אולימפי (מלבורן 1956) ושיאן עולם בקפיצה לגובה (1957-1956).

## ביוגרפיה
צ'ארלס דומס נולד ב-1937 בטולסה, אוקלהומה ובילדותו עברה המשפחה ללוס אנג'לס, קליפורניה. למד בבית ספר התיכון "תומאס ג'פרסון"  בלוס אנג'לס ואחרי שנתיים עבר לתיכון "סנטניאל"  שבקומפטון מדרום ללוס אנג'לס. בתקופת לימודיו בתיכון התחרה בקפיצה לגובה בתחרויות אתלטיקה של מדינת קליפורניה וב-1955 אף זכה בתואר "אתלט השנה של התיכונים" (High School Athlete of the Year).

ב-1956 התקבל ללימודים באוניברסיטת דרום קליפורניה כשבשנה זו הפך לאלוף אולימפי (מלבורן 1956) ולשיאן עולם בקפיצה לגובה. בתקופה זו זכה חמש פעמים באליפות ארצות הברית באתלטיקה (1959-1955) בקפיצה לגובה.

ב-1964, לאחר שנכשל במבחני נבחרת ארצות הברית לאולימפיאדת טוקיו, פרש מפעילות ספורטיבית, הפך למורה ולמאמן ספורט ולימד במספר בתי ספר באזור לוס אנג'לס.

## קריירה ספורטיבית
### 1955
באליפות ארצות הברית באתלטיקה , שנערכה בבולדר, קולרדו זכה במדליית זהב בקפיצה לגובה בתוצאה של 2.08 מטר.

### 1956
באליפות ארצות הברית באתלטיקה , שנערכה בבייקרספילד, קליפורניה זכה במדליית זהב בקפיצה לגובה בתוצאה של 2.08 מטר.

במבחנים לקראת האולימפיאדה , שנערכו בלוס אנג'לס, קבע דומס שיא עולמי בקפיצה לגובה של 2.15 מטר. שיא זה היווה שיפור של 3 ס"מ לשיא הקודם של וולט דייוויס  מארצות הברית שנקבע ב-1953. שיאו של דומס נשבר ב-1957 על ידי  מברית המועצות.

באולימפיאדת מלבורן זכה במדליית זהב בקפיצה לגובה בשיא אולימפי של 2.12 מטר לפני צ'ילה פורטר  מאוסטרליה (2.10 מטר) ואיגור קשקרוב מברית המועצות (2.08 מטר).

### 1957
באליפות ארצות הברית באתלטיקה , שנערכה בדייטון אוהיו זכה במדליית זהב בקפיצה לגובה בתוצאה של 2.08 מטר

### 1958
באליפות ארצות הברית באתלטיקה , שנערכה בבייקרספילד, קליפורניה זכה במדליית זהב בקפיצה לגובה בתוצאה של 2.07 מטר.

### 1959
ב , שנערכו בשיקגו, ארצות הברית זכה במדליית זהב בקפיצה לגובה בתוצאה של 2.10 מטר לפני חברו לנבחרת בוב גרדנר (Bob Gardner) (2.03 מטר) וארנלה הייזלי  מהפדרציה של איי הודו המערבית (2.00 מטר).

באליפות ארצות הברית באתלטיקה , שנערכה בבולדר, קולרדו זכה במדליית זהב בקפיצה לגובה בתוצאה של 2.06 מטר.

### 1960
באולימפיאדת רומא התחרה דומס בקפיצה לגובה אך בגלל פציעה בברך השיג רק 2.03 מטר ודורג במקום השישי.

## אותות הערכה
* ב-1990 צורף להיכל התהילה של אתלטי ארצות הברית 

## משפחה
דומס נישא ונולדו לו שלושה ילדים. המשפחה גרה באינגלווד, קליפורניה. נפטר ב-2004 ממחלת הסרטן.

## קישורים חיצוניים

* צ'ארלס דומס, באתר sports-reference.com (אורכב)
* צ'ארלס דומס, באתר usatf.org
* תמלול ראיון עם צ'ארלס דומס, באתר digital.la84.org
* צ'ארלס דומס, באתר olympics.com
* 

## הערות שוליים

קטגוריה:אמריקאים ילידי אוקלהומה
קטגוריה:טלסה (אוקלהומה): אישים
קטגוריה:בוגרי אוניברסיטת דרום קליפורניה
קטגוריה:קופצים לגובה אמריקאים
קטגוריה:אלופים אולימפיים: קפיצה לגובה (גברים)
קטגוריה:אתלטים באולימפיאדת מלבורן (1956)
קטגוריה:אתלטים באולימפיאדת רומא (1960)
קטגוריה:אלופים אולימפיים אמריקאים: אתלטיקה
קטגוריה:אוקלהומה: אתלטים
קטגוריה:אמריקאים שנולדו ב-1937
קטגוריה:אמריקאים שנפטרו ב-2004
אמא תכסי אותי

"**אמא תכסי אותי**" הוא שיר ילדים שכתב יואב פורת, הלחין נתן כהן, ובוצע על ידי מילי מירן, בפסטיזמר, פסטיבל זמר לילדים, שנערך בשנת 1979. השיר הגיע למקום החמישי, ונותר פופולרי גם לאחר התחרות.

## השיר בפסטיזמר
הפסטיזמר, פסטיבל הזמר לילדים, התקיים בשנת 1979, לצד פסטיבלים נוספים לילדים שנערכו באותו שנה, "הפסטיבל הישראלי לשירי ילדים" הוותיק שנערך ברציפות מ-1970 עד 1987, וה"שירוויזיון" בהפקת אברהם דשא פשנל, שהתקיים בין 1979 ל-1982. במאי הפסטיזמר היה שוקי וגנר, המעבד המוזיקלי היה רוני וייס, ומנחי המופע היו חנה לסלאו וחנן גולדבלט.

מילי מירן, יוצאת צוות הווי הנח"ל, שרה את השיר "אמא תכסי אותי" בתחרות, שהגיע למקום החמישי. למקום הראשון הגיע השיר "פפה פופאי" בביצוע נירה רבינוביץ'.

## ביצועים נוספים וגרסאות כיסוי
* השיר בביצועה של מילי מירן יצא לאור בכל שלושת אלבומיה: "מילי מירן (1980) - מהדורה ראשונה", "מילי מירן (1980) - מהדורה שנייה", "התחלה טובה (1983)"
* השיר בעיבודו של חזי שקד, בוצע על ידי יעל בר זוהר, במופע "מותק של פסטיבל 4 - הרפתקה בממלכת הצעצועים" בשנת 2011
* מלחין השיר, נתן כהן, ביצע אותו במאי 2020 בבית היוצר של אקו"ם בנמל ת"א, במסגרת שידורי "ישראל מחוברת" - מיזם של משרד התרבות ופמי פרימיום תרבות לפריפריה, בשיתוף אקו"ם, איגוד האמרגנים והמפיקים, נמל ת"א, משרד התרבות, וערוץ 24.

## קישורים חיצוניים
* "אמא תכסי אותי", באתר הספרייה הלאומית
* "אמא תכסי אותי", במסד הנתונים המוזיקלי Discogs
* פסטיזמר, פסטיבל זמר לילדים תש"מ (1979), באתר סטריאו ומונו
* 
* 

## הערות שוליים

קטגוריה:שירי מילי מירן
קטגוריה:שירים בעברית
קטגוריה:שירים שהולחנו על ידי נתן כהן
קטגוריה:שירי ילדים
קטגוריה:שירים על אמהות
אלישע פזנר

**אלישע אריה פזנר** (16 באפריל 1941 – 28 במרץ 1979) היה כלכלן ישראלי, פרופסור באוניברסיטת תל אביב. מראשוני המרצים בחוג לכלכלה באוניברסיטת תל אביב.

## קורות חיים
פזנר נולד בז'נבה בשווייץ ב-1941, בן לחיים וגיני. הגיע לארץ בשנת 1953, ועבר לארגנטינה בשל עבודה של אביו.

למד לתואר ראשון בכלכלה ב, אותו סיים בשנת 1966. תואר שני ותואר שלישי למד באוניברסיטת הרווארד. את התואר השני סיים ב-1969, ואת הדוקטורט שכתב בהנחיית Richard Musgrave ו-Stephen Marglin קיבל ב-1971.

בשנת 1971 הצטרף לחוג בכלכלה באוניברסיטת תל אביב, והיה מראשוני המרצים בחוג. הוא התמחה בתורת המשחקים, ועסק בכלכלת רווחה וחלוקה הוגנת. במשך שנתיים היה פרופסור אורח באוניברסיטת נורת'ווסטרן בארצות הברית.

במחקריו שיתף פעולה עם אסף רזין. כמו כן ביצע מחקרים משותפים עם דוד שמיידלר שיחד עמו הציג את הרעיון של  – קריטריון לחלוקה הוגנת.

## פטירה והנצחה
פזנר נפטר בירושלים ב-28 במרץ 1979 ונקבר בהר הזיתים בירושלים.

אוניברסיטת תל אביב מקיימת הרצאה שנתית לזכרו. בשנת 1985 פרסם ליאוניד הורביץ ספר מאמרים לזכרו של פוזנר.

## קישורים חיצוניים
* אלישע פזנר קורות חיים, אוניברסיטת תל אביב 
* אלישע פזנר רשימת פרסומים, אוניברסיטת תל אביב 

## הערות שוליים

קטגוריה:כלכלנים ישראלים
קטגוריה:סגל אוניברסיטת תל אביב: כלכלה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת הרווארד
קטגוריה:ישראלים שנולדו ב-1941
קטגוריה:ישראלים שנפטרו ב-1979
זרם הקרח וילאנס

**זרם הקרח וילאנס** (באנגלית: **Whillans Ice Stream**) הוא אחד מכמה זרמי קרח גדולים ומהירים שזורמים מלוח הקרח של מערב אנטארקטיקה אל מדף הקרח רוס. חוקרים בוחנים את הזרם הזה במסגרת מחקרים שונים על קרחונים. אחד המחקרים עוסק באגמים שמתחת לקרח, שחושבים שהם משפיעים על מהירות הזרם כשהם מתמלאים או מתרוקנים.

חוקרים שקיבלו מימון מהקרן הלאומית למדע של ארצות הברית פרסמו ב-5 ביוני 2008 בכתב העת "Nature" ממצאים על הזרם. הם גילו, בעזרת נתונים ממכשירי מדידה סיסמיים ו-GPS, שהזרם משחרר שני גלים סיסמיים ביום, שכל אחד מהם דומה בעוצמתו לרעידת אדמה של 7 בסולם המגניטודה. לפי הנתונים, הזרם נע כחצי מטר תוך חצי שעה, עוצר ל-12 שעות, ואז נע שוב חצי מטר, בהתאם לתנועת הגאות והשפל של כוח הכבידה. בכל תזוזה הוא פולט גלים שמגיעים למכשירי מדידה באנטארקטיקה ואפילו עד אוסטרליה, במרחק של יותר מ-6,400 קילומטרים. ב-2024 גילו שתנועות איטיות וחזקות של הזרם גורמות למדף הקרח רוס הסמוך לזוז פתאום עד 6 סנטימטרים תוך דקות, כשהגלים מתפשטים צפונה בתוך המדף.

ב-2007 מצאו מערכת מים פעילה מתחת לזרם, שכוללת כמה אגמים תת-קרחוניים מחוברים, בעזרת נתונים מלוויין ICESat. אחד האגמים, שנקרא אגם וילאנס התת-קרחוני, נחקר בתוכנית קידוח גדולה שמומנה על ידי הקרן הלאומית למדע. ב-28 בינואר 2013 הצליחו לקדוח עד האגם הזה.

בינואר 2015, קידוח ליד קו המפגש בין הקרח ליבשה חשף עולם חי מתחת למדף הקרח: דגים, סרטנים קטנים ומדוזות שחיים במים הקרים והחשוכים. מצלמה מרוחקת צילמה דגים באורך של כ-20 סנטימטרים וסרטנים קטנים.

## ראו גם
* זרם הקרח ואן דר וין

## הערות שוליים

וילאנס
משפחת עזאני

**משפחת עזאני** היא קומדיית מצבים טלוויזיונית סאטירית ישראלית ששודרה בזכיינית ערוץ 2 "רשת" החל מ-1999 ועד לסיומה בשנת 2001.

לסדרה הופקו 33 פרקים שהתפרסו על גבי שלוש עונות, כאשר העונה הראשונה שודרה ב-1999, העונה השנייה ב-2000 והעונה השלישית ב-2001. 

## עלילה
בפרוור בתל אביב מתגוררת לה משפחת עזאני, שהיא משפחה ממוצא תימני: האב אהוד (ארנון צדוק) האם נורית (גלי עטרי) ושלושת ילדיהם דלית, יוני, ואיתי. האב פסיכולוג, האם אשת קריירה מצליחה ובעלת מכון כושר. הכל טוב ויפה עד שמתייצבים הוריה של נורית הנקראים יפת (גבי עמרני) וכרמלה (יונה עטרי) ומודיעים על כוונתם להתגרש בערוב ימיהם. 

מכאן מתפתחת סדרת סיטואציות משעשעות לאורך 11 פרקים במשך שלוש עונות.

## שחקנים

לאורך הסדרה הופיעו שחקנים אורחים רבים בניהם יעקב בודו, אנסטסיה קובלנקו, שרון שחל, מרינה שויף, אלון שר, עומר ברנע, רמי ברוך, גילת אנקורי, חנן גולדבלט, יורם חטב, ענת ברזילי ואדי מוכתר.

## קישורים חיצוניים

* 
* 
* 
* 
* 

## הערות שוליים

קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:סדרות טלוויזיה ישראליות
קטגוריה:סדרות טלוויזיה ישראליות שעלו לשידור בשנת 1999
אוונג'רס: התאספו

**אוונג'רס: התאספו** (באנגלית: **Avengers Assemble**) הוא קו עלילה מרכזי (קרוסאובר) של חוברות קומיקס אמריקאיות שנכתב על ידי ג'ייסון אהרון עם איורים מאת בריאן היץ', אהרון קודר וחאווייר גארון, ופורסם בשנת 2022 על ידי מארוול קומיקס. העלילה, שמשמשת כסיפור הסיום של ג'ייסון אהרון ל"נוקמים" ומתחברת לסדרתו *Avengers Forever*, מתמקדת בקבוצת הנוקמים שמשתפת פעולה עם גרסאותיהם הפרהיסטוריות ועם גרסאות חלופיות של עצמם כדי להילחם בצבאו של מפיסטו ובגרסה רב-יקומית של אדוני הרשע שמתכננים לזרוע הרס במולטיוורס. האירוע זכה לביקורות מעורבות, כאשר המבקרים מתחו ביקורת על האיורים הלא עקביים, הכתיבה והעלילה.

## היסטוריית פרסום
בספטמבר 2022 הכריזה מארוול כי ג'ייסון אהרון יצור אירוע בשם "הנוקמים מתאספים", שבו הנוקמים הנוכחיים יתאחדו עם הנוקמים מ-1,000,000 לפנה"ס ועם גרסאות חלופיות של עצמם כדי להדוף את מפיסטו וצבאו.

## תקציר העלילה
מפיסטו, לאחר תבוסה קשה בעלילות הקודמות מחיה את פיל קולסון כדי לשכתב את ההיסטוריה, מה שמוביל ליצירת ציר זמן חלופי. הוא מתכנן למחוק את הנוקמים מנקודת ההתחלה של Earth-616, והנוקמים נוסעים בזמן כדי לעצור אותו. דום סופרים, מנהיג המאסטרס, מוביל נבלים כמו קינג קילמונגר ודארק פניקס נגד הנוקמים. רובי רייס הופך לאול-ריידר ומגייס גרסאות חלופיות של הנוקמים לקרב. אוונג'רס פריים, שמתגלה כלוקי, חושף את תפקידו ביצירת מפקדת נוקמים רב-יקומית. הקרב מגיע לשיאו במחצבת האל, שם מפיסטו מנסה להשמיד את המולטיוורס, אך מובס על ידי הנוקמים. רובי רייס וסטארברנד מקריבים את עצמם לכאורה כדי לאטום שיטפון קוסמי, והגיבורים חוזרים לזמניהם. בסוף, רובי רייס חי ומפיסטו נשאר מיוסר, בעוד לוקי ממשיך להוביל צוות נוקמים חדש.

## ביקורות
האירוע זכה לביקורות מעורבות. ב-Comicbookroundup קיבל האירוע כולו דירוג ממוצע של 6.6 מתוך 10 על סמך 267 ביקורות. סטורי באבלר מ-Comicbook Dispatch כתב: "Avengers Assemble Omega #1 מסיים סוף סוף לא רק את קו העלילה הזה אלא את כל הריצה של ג'ייסון אהרון לנוקמים. למרבה הצער, הוא די מאכזב ברוב הכתיבה, במיוחד במניעים ובמטרה של מפיסטו, יחד עם האופן שבו הנבלים מובסים בפתאומיות כדי שהנוקמים יוכלו כולם להילחם בשיטפון קוסמי שנראה חסר מטרה עד שהפתרון מופיע לבסוף."

## הערות שוליים

קטגוריה:מארוול קומיקס
Menumas (מוזיקאי)

**דניאל זלקינדר** (נולד ב-1998), הידוע בשם הבמה **Menumas (מנומס)**, הוא מפיק פסייטראנס, מוזיקאי ודי ג'יי ישראלי.

## ביוגרפיה
דניאל זלקינדר נולד וגדל בירושלים. הוא נחשף למוזיקה בגיל צעיר מאוד, כאשר התחיל את דרכו בעולם המוזיקה הקלאסית. לצד הופעות שירה קלאסית חיות, הוא גם למד לנגן בפסנתר, בגיטרה ובתופים.

כבר בגיל 11 החל זלקינדר לתקלט באירועים פרטיים עם ציוד משלו, וכך נחשף לעולם התקלוט. במקביל גם למד ליצור מוזיקה אלקטרונית במחשב. בהמשך, גילה את עולם הפסיטראנס ואת המוזיקה האלקטרונית הפסיכדלית, מה שהוביל אותו לפתוח חשבון ב־SoundCloud ולהעלות לשם את המוזיקה שלו תחת שם הבמה מנומס (Menumas). את השם מנומס בחר בגיל 15 כשחיפש שם לפרויקט המוזיקלי שלו, אגב מפגש לילי עם חברים.

הפריצה המרכזית שלו הגיעה בשנת 2016 עם הוצאת השיר “Happiness”, שהוביל להכרה נרחבת בישראל ולאחר מכן בכל העולם. השיר הצליח לקבל הכרה נרחבת גם בעולם המיינסטרים של המוזיקה הישראלית ומנוגן עד היום בצורה קבועה באירועים שונים והוא היצירה הנצפית ביותר של מנומס ביוטיוב עם 6.5 מיליון ציפיות.

בשנת 2017 שחרר את השיר “Inner Voice”, שהביא בעקבותיו הכרה בינלאומית רחבה יותר ונחשב עד היום ליצירה המואזנת ביותר של מנומס בספוטיפיי עם 2.5 מיליון האזנות.

## קריירה
ההופעות של מנומס ידועות ביצירת חוויה חיובית ומלאת אנרגיה. במהלך הקריירה של מנומס, הוא הופיע בפסטיבלים ברחבי העולם כגון Indian Spirit, Xxxperience, Flor Da Vida, Garden Festival, Psychedelic Experience, Son Libre, Atmosphere.

במהלך הקריירה שלו, מנומס הופיע ברחבי העולם – ישראל, ברזיל, גרמניה, הודו, דרום אפריקה, צרפת, שווייץ, מקסיקו, פרו וארגנטינה.

## סגנון מוזיקלי
למנומס מנעד מוזיקלי רחב. על הסקאלה של פסייטראנס סגנונו יכול לנוע בין ביט צבעוני פסיכדלי ועד ניו אייג' גואה ופול מון.
המוזיקה של מנומס מתאפיינת במלודיות סוחפות ומרגשות, ובמסרים מילוליים חיוביים על החיים.

## דיסקוגרפיה

## לקריאה נוספת
* 
* 
* 
## קישורים חיצוניים

## הערות שוליים

קטגוריה:מוזיקאים ישראלים
קטגוריה:יוצרי מוזיקת טראנס
ישראלים
כיכר בראמשה (רעננה)

**כיכר בראמשה** היא כיכר הממוקמת ברחוב בן-גוריון 10 בעיר רעננה בישראל. הכיכר מהווה סמל לקשרי הידידות בין רעננה לעיר התאומה שלה, בראמשה שבגרמניה.

## רקע היסטורי
הקמת כיכר בראמשה היא יוזמה סמלית הנובעת מהסכם ערים תאומות שנחתם בין רעננה לבראמשה, גרמניה, בינואר 1978. הסכם זה נועד לקדם הבנה הדדית, שיתוף פעולה וידידות בין שתי הקהילות, תוך התמקדות בחילופי נוער ויוזמות משותפות. הקשר הראשוני בין רעננה לבראמשה נרקם ביוזמתו של מרטין דרוקר, תושב רעננה, יליד גרמניה ששימש כמזכיר "הפועל" רעננה במשך 43 שנים. קשר זה התמקד בעיקר בתחומי הספורט והנוער. במהלך שנות ה-70 נערכו חילופי משלחות רבים בין שתי הערים בתחומי התרבות, הספורט והנוער וקשרי ידידות עמוקים נטוו בין תושביהן. ידידות זו נועדה לאפשר פתיחת דף חדש ביחסים שבין שני העמים, לאחר מוראות השואה. בינואר 1978 נחתמה ברית ערים תאומות בין בראמשה לרעננה במטרה לשמר ולקדם את ההבנה ושיתוף הפעולה בין שתי הערים בדגש על הדורות הצעירים. הכיכר נקראה על שם העיר בראמשה כהנצחה לקשר זה. בראמשה היא עיר במחוז אוסנברוק שבסקסוניה התחתונה, גרמניה, ומונה כ-32,000 תושבים.

## מיקום וסביבה
ממוזער|צומת כיכר בראמשה
כיכר בראמשה ממוקמת בצומת הרחובות בן-גוריון ואוסטרובסקי ברעננה. המאפיין הבולט ביותר של כיכר בראמשה הוא שלט מתכת מלבני הנושא את הכיתוב **"כיכר בראמשה – Bramsche Place"**. על השלט מופיעים סמלי הערים רעננה ובראמשה.

## חשיבות
כיכר בראמשה מהווה סמל חשוב לקשר האמיץ ושיתוף הפעולה בין רעננה לבראמשה, עיר תאומה בגרמניה, ומנציחה את ברית הערים התאומות שנחתמה בשנת 1978.

## קישורים חיצוניים

* 

## הערות שוליים

בראמשה
ילדה אישה

"**ילדה אישה**" הוא שיר של הזמר-יוצר הישראלי אביתר בנאי. השיר נכתב והולחן על ידי בנאי, עובד בידי בנאי, תמיר מוסקט ואיתמר ציגלר והופק בידי מוסקט. השיר יצא לאור ב-8 ביוני 2021 כחלק מאלבום האולפן השביעי של אביתר בנאי, "החיים מתחילים לנגן".

## יצירה ויציאה לאור
השיר נכתב והולחן על ידי הזמר-יוצר הישראלי אביתר בנאי שהקדיש את השיר לבתו. השיר עובד בידי בנאי, תמיר מוסקט ואיתמר ציגלר והופק בידי מוסקט. את השיר מלווים קולות גיטרה אקוסטית וקלידים בביצועו של בנאי ותכנותים, תופים, קלידים וסאמפלרים בביצועו של תמיר מוסקט.

"ילדה אישה" יצא לאור ב-8 ביוני 2021 כחלק מאלבום האולפן השביעי של אביתר בנאי, "החיים מתחילים לנגן".

## ניתוח מוזיקלי
את השיר מלווים קולות גיטרה אקוסטית, קלידים תופים וסאמפלרים. מבחינה מילולית שר אביתר על תחושותיו כאבא לנערה בגיל ההתבגרות הדורשת עצמאות וכיצד הוא מבין שכהורה הוא צריך לתת לה חופש, כך בין השאר הוא כותב: .

## וידאו קליפ
עם צאת השיר יצא לאור הוידאו קליפ שלו, בו נראות ארבע נערות דתיות כשהן נוסעות לטיול ברכב. הקליפ נכתב ובוים על ידי ענבל דקל גולדברג וינאי יעקב ליין, צולם ונערך בידי ליין והופק בידי מעין ליטאי.

## קבלה
הזמרת נינט טייב אמרה כי הקסם שבשיר הוא שלכאורה הוא אינו שיר עצוב במהותו ויוצא דיסוננס בין התחושה שעולה מהשיר לבין האופי של השיר עצמו. אמיר שוורץ מ-"ynet" כתב כי השיר מזכיר את סגנונו של המוזיקאי הישראלי שלמה גרוניך בצעירותו.

## מיקומי שיא
### מצעדים שנתיים

## הערות שוליים

קטגוריה:שירי אביתר בנאי
קטגוריה:שירים בעברית
קטגוריה:שירים שנכתבו על ידי אביתר בנאי
קטגוריה:שירים שהולחנו על ידי אביתר בנאי
משתני בקרה

**משתני בקרה** הם משתנים שנועדו לסייע כאשר קיים חשד שתכנון המחקר אינו תקין בגלל ערפלנים בלתי מדידים המתואמים הן לטיפול והן לתוצאה.

ערפול הוא נושא קריטי במחקרי תצפית מכיוון שהוא יכול להוביל למסקנות מוטות או מטעות לגבי קשרים בין משתנים. ערפלן הוא משתנה חיצוני שקשור הן למשתנה הבלתי תלוי (טיפול או חשיפה) והן למשתנה התלוי (תוצאה), שעלול לעוות את הקשר האמיתי. אם הערפול אינו מובא כראוי, החוקרים עלולים לייחס באופן שגוי השפעה לחשיפה כאשר היא למעשה נובעת מגורם אחר. זה יכול לגרום להמלצות מדיניות שגויות, התערבויות לא יעילות או הבנה מדעית פגומה. לדוגמה, במחקר שבדק את הקשר בין פעילות גופנית למחלות לב, אי שליטה בתזונה - ערפלן פוטנציאלי, עלול להוביל להערכת מוטה של ההשפעה האמיתית של פעילות גופנית.

מבחני פסילה הם טכניקה לבדיקת חוסן, המשמשת במחקרים תצפיתיים כדי להעריך אם הקשרים שנצפו צפויים כתוצאה מערפול, הטיה או מפרט שגוי של המודל, ולא מאפקט סיבתי אמיתי. בדיקות אלו עוזרות לאמת ממצאים על ידי יישום אותה גישה אנליטית לתרחיש שבו לא צפויה השפעה. אם עדיין מופיע קשר סטטיסטי במקום שלא היה אמור להתקיים, זה מעלה חשש שהניתוח הראשוני עלול לסבול מהטיה.

משתני בקרה הם סוג אחד של מבחני פסילה. הצורך להשתמש במשתני בקרה מתעורר בדרך כלל במחקרים תצפיתיים, כאשר ניתן להטיל ספק בתכנון המחקר בגלל מנגנון ערפלני פוטנציאלי. מבחן משתני בקרה יכול לדחות את עיצוב המחקר, אך אינו יכול לאמת אותם. מפני שאולי יש עוד מנגנון ערפלני אחר שלא נבדק, או בגלל עוצמה סטטיסטית נמוכה. משתני בקרה נמצאים בשימוש רב בספרות האפידמיולוגיה, אך גם בתחומי מדעי החברה , כגון כלכלה. קיימים שני סוגים עיקריים של משתני בקרה: משתני בקרה חשיפתיים (NCEs) ומשתני בקרה תוצאתיים (NCOs).

## הערות שוליים

קטגוריה:ניסויים
השבעתו של פרנקלין פירס לנשיאות ארצות הברית

[ממוזער|שמאל|[איור המתאר את ההשבעה]]
**ה[[השבעת נשיא ארצות הברית|השבעה]] של [[פרנקלין פירס]] ל[[נשיא ארצות הברית]]** התקיימה בבניין הקפיטול בוושינגטון, ביום שישי, 4 במרץ 1853. ההשבעה סימנה את תחילת כהונתם של פרנקלין פירס כנשיא ושל ויליאם רופוס קינג כסגן הנשיא. שבועת האמונים ניתנה לפירס על ידי נשיא בית המשפט העליון של ארצות הברית רוג'ר טוני. פירס היה גם הנשיא הראשון שנשא את נאום השבעתו מזיכרון בלבד.

קינג, שהיה חולה שחפת, שהה ב במאמץ להתאושש באקלים החם יותר, ולא היה מסוגל להיות בוושינגטון כדי להישבע ב-4 במרץ. לפי חוק מיוחד של הקונגרס, הוא הורשה להישבע מחוץ לארצות הברית, והושבע לתפקידו ב-24 במרץ 1853. הוא סגן הנשיא היחיד שהושבע במדינה זרה בהיותו במדינה זרה. קינג מת 45 ימים אחר כך והמשרה נותרה ריקה מאחר שלא הייתה הוראה חוקתית המאפשרת מילוי של סגן נשיא בתקופת כהונה. ג'ון ברקינרידג' הושבע לסגן הנשיא כעבור ארבע שנים, ב-1857.

## קישורים חיצוניים

## הערות שוליים

פירס
קטגוריה:1853 בארצות הברית
קטגוריה:פרנקלין פירס
פויטסברג (מחוז)

**פויטסברג** (בגרמנית: **Voitsberg**) הוא מחוז במרכז מדינת שטיריה שבאוסטריה.

במחוז 15 ערים ועיירות:

## קישורים חיצוניים
* 

קטגוריה:שטיריה: מחוזות
חניתית

**חֲנִיתִית** (שם מדעי: *Pseudagrion*) היא הסוג הגדול ביותר של שפריריות במשפחת הרומחיתיים, הכולל למעלה מ-140 מינים. תחום התפוצה שלה כולל את רוב אפריקה, רוב אסיה ואוסטרליה. באפריקה מחזיקה המגוון הרחב ביותר עם כמעט 100 מינים. החניתיות מצויות ברוב בתי הגידול של מים מתוקים בתפוצתן, והן המין השולט באוכלוסיות שפריריות בבתי גידול שונים כמו בריכות מדבריות, יערות גשם משווני ונחלים הרריים.

בישראל שלוש נציגות מהסוג: חניתית אדומת-מצח, חניתית ארץ-ישראלית וחניתית היאור.

באפריקה היבשתית, הסוג מורכב משתי קבוצות עיקריות: "קבוצה A", הכוללת כ-45 מינים - הם בעיקר מיני אזורים גבוהים ולזכרים אין זיזים בפרק S10 של הבטן; ו-"קבוצת B", הכוללת כ-25 מינים - בעיקר מיני שפלה ולזכרים יש זיזים בפרק S10 של הבטן. קבוצה אפרוטרופית שלישית הכוללת 31 מינים החובבים נחלי יערות המדגסקר ואיי קומורו.

## מינים בסוג
הסוג כולל את המינים הבאים:

## קישורים חיצוניים

## הערות שוליים

קטגוריה:שפריריות
קטגוריה:טקסונים שתוארו בידי אדמון דה סליס לונשאן
קטגוריה:בעלי חיים שתוארו ב-1876
אבא אבא

**"אבא אבא"** הוא שיר שכתב הפזמונאי יורם טהרלב והלחין הזמר-יוצר אבי טולדנו.

השיר בעיבודו של ננסי ברנדס, ובביצועו של אבי טולדנו, זכה במקום הראשון בתחרות השירוויזיון, שנערכה בדצמבר 1982.

## אודות השיר
השיר מדבר על פרידה של בני זוג, מנקודת מבטו של ילד. האב אורז מזוודה ותרמיל, ונפרד מבנו בהבטיחו שיבוא לבקר אותו מדי יום. הבן אינו מבין את פשר עזיבתו של האב, ומפציר בו שלא ילך.

השיר מתאר את הקושי והכאב, שחווים ילדים להורים פרודים וגרושים.

## השיר במצעדי הפזמונים
השיר הוצג ב"פינה לשיפוטכם" של מצעדי רשת ג' ב־22 בדצמבר 1982, וצעד 11 שבועות, עד 23 במרץ 1983. בשיאו הגיע לפחות למקום ה־11 (23.2.1983), ובמצעד השנתי תשמ"ג (1983) של התחנה דורג במקום ה־38. במצעד השנתי של גלי צה"ל, השיר צעד במקום ה-16.

## קישורים חיצוניים
* "אבא אבא", באתר הספרייה הלאומית
* 
*אקורדים לשיר, באתר Tab4u
* 44px "אבא אבא", באתר המוזיקה אפל מיוזיק
* 20px "אבא אבא", באתר המוזיקה ספוטיפיי
* 

## הערות שוליים

קטגוריה:שירי אבי טולדנו
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי אבי טולדנו
קטגוריה:שירי ילדים
קטגוריה:שירים על אבות
קטגוריה:שירים על פרידה
בכוח החוק

**בכוח החוק** ידוע גם כ**הארי המזוהם: בכוח החוק** או **הארי המזוהם 3** (באנגלית: **The Enforcer**) הוא סרט פעולה אמריקאי משנת 1976 בבימויו של ג'יימס פארגו ובהשתתפות קלינט איסטווד כתפקיד הראשי. הסרט הוא השלישי בסדרת הסרטים לאחר הארי המזוהם והארי המזוהם: כוח המגנום. התסריט נכתב על ידי דין ריזנר וס. ווטס טי. בסרט מככבים גם טיין דיילי והארי גארדינו. העלילה עוקבת אחר המפקח הארי קאלהן, שמתחבר לשותפה החדשה שלו, קייט מור, במרדף אחרי קבוצה טרוריסטית בסן פרנסיסקו. הסרט הופק בתקציב של 9 מיליון דולר והכנסותיו הסתכמו ב-46 מיליון דולר.

## עלילה
הסרט מתמקד בדמותו של הארי קאלהן, מפקח קשוח במשטרת סן פרנסיסקו, שמוכר בעיקר בכינויו 'הארי המלוכלך'. כאשר קבוצת טרוריסטים חטפה בני ערובה, הארי נאלץ לשתף פעולה עם המפקחת החדשה, קייט מור, שנבחרה בשל מגדרה ולא מתוך ניסיון. הקונפליקט המרכזי נראה כאשר הארי, שמתנגד לדרך הפעולה הרשמית, מגלה שקייט מסוגלת לעמוד בקצב המעורבות השוטפת שלהם, וביחד הם מנסים לעצור את הקבוצה ולהציל את בני הערובה. הסרט מגיע לשיאו כאשר קאלהן נאלץ להתמודד עם הבוס הגדול של הטרוריסטים בקרב האחרון.

## צוות השחקנים הראשי
* **[[קלינט איסטווד]]** בתפקיד הארי קאלהן - מפקח קשוח במשטרת סן פרנסיסקו
* **[[טיין דיילי]]** בתפקיד קייט מור - מפקחת חדשה במשטרה
* **[[הארי גארדינו]]** בתפקיד סגן אל ברסלר - סגן במשטרת סן פרנסיסקו
* **[[ברדפורד דילמן]]** בתפקיד קפטן ג'רום מקיי - קפטן במשטרה
* **[[ג'ון מיטצ'ום]]** בתפקיד פרנק די'ג'ורג'יו - מפקח במשטרת סן פרנסיסקו
* **[[דוורן בוקוולטר]]** בתפקיד בובי מקסוול - מנהיג קבוצת הטרור
* **[[אלברט פופוול]]** בתפקיד אד 'ביג אד' מוסטאפה - חבר בקבוצת הטרור

## ביקורות
באתר Rotten Tomatoes הסרט זכה לציון 82% בהתבסס על 34 ביקורות. הקונצנזוס באתר: "הסרט מספק אקשן מותח עם הופעה מצוינת של קלינט איסטווד.". יתר על כן, באתר Metacritic הסרט קיבל ציון 58 מתוך 100, בהתבסס על 10 ביקורות. בנוסף, הסרט התקבל בביקורות חיוביות על האקשן והקצב המהיר, אך ספג ביקורת על פיתוח דמויות שטחי.

## קישורים חיצוניים
 

קטגוריה:סרטי האחים וורנר
קטגוריה:אלקטרז בסיפורת
קטגוריה:סרטי המשך אמריקאיים
קטגוריה:סרטי 1976
ח'רבת שרטה

**ח'רבת שרטה** הוא תל עתיק בצפון ישראל, מצפון-מזרח לקריית אתא, המשתרע על פני שתי גבעות.

## ארכאולוגיה
ממוזער| חותם "למלך" מסוג M2D מהסוג שנמצא בשרטה
בשנת 1965 ערכה רשות העתיקות חפירות בגבעה המערבית לקראת הקמת שכונת מגורים בקריית אתא.

באתר התגלו מערות קבורה המכילות שרידים מהתקופות הברונזה, הברזל, ההלניסטית, הרומית, הביזנטית והערבית.  גבעה המזרחית טרם נחפרה, אך יש בה שרידי קיר אבן שאורכו כ-150 מטרים, שנבנה משתי שורות של אבנים גדולות, וכן חציבות בסלע ושני גתות.

## חשיבות
ח'רבת שרטה היה האתר הראשון באזור שבו נערכה חפירה מדעית, שבה התגלתה ידית קנקן עם טביעת חותם "למלך", שעד אז סברו כי התפוצה שלו מוגבלת לדרום ישראל בלבד. טביעות דומות התגלו בשלושה אתרים נוספים בצפון, כשהחשוב מביניהם הוא נחל תות.

## הערות שוליים

קטגוריה:אתרים ארכאולוגיים בארץ ישראל
המכביה העשרים-ושתיים

**המכביה העשרים-ושתיים** (הידועה בשם: **מכביה 2025**) שתוכננה להיערך בישראל בין 8 ביולי ל-22 ביולי 2025, היא המהדורה ה-22 של משחקי המכביה. בשל מבצע עם כלביא, נדחתה המכביה לקיץ 2026.

## אודות המכביה ה-22
המכביה ה-22 תוכננה להתקיים בישראל בתאריכים 8–22 ביולי 2025, תחת הסיסמה "More Than Ever" (יותר מתמיד), בהשתתפות למעלה מ-8,000 ספורטאים מכ-45 מדינות שיתחרו ביניהם בכ-45 ענפי ספורט. בשל מבצע עם כלביא, נדחתה המכביה לקיץ 2026.

## אירועים מיוחדים

250px|ממוזער|שמאל|רס"ן אביתר זיתוני עם לפיד המכביה 2025
רס"ן אביתר זיתוני, מ"פ בחטיבת הצנחנים שנפצע אנושות בקרבות להגנת קיבוץ כיסופים בשבעה באוקטובר, הדליק את לפיד המכביה המסורתי באתר קברות המכבים שבסמוך למודיעין בחודש דצמבר 2024. משם יצא הלפיד לבקר במספר קהילות מכבי מסביב לעולם.

## בעלי תפקידים
יושב ראש המכביה העשרים-ושתיים הוא אסף גורן.

### שגרירי המכביה העשרים-ושתיים
המכביה העשרים-ושתיים הקימה נבחרת שגרירים המורכבת מספורטאים אולימפיים, אשר מייצגים את רוח המכביה ואת הקשר בין ספורט, מצוינות וציונות:
* הג'ודוקא **[[פיטר פלצ'יק]]**, מדליסט ארד אולימפי בפריז 2024, מדליסט ארד קבוצתי בטוקיו 2020, אלוף אירופה לשעבר ומדליסט באליפות העולם.
* **[[רז הרשקו]]**, סגנית אלופה אולימפית בג'ודו בפריז 2024, אלופת אירופה המכהנת ומדליסטית באליפות העולם ובתחרות הקבוצתית בטוקיו 2020.
* **[[אסף יסעור]]**, אלוף פראלימפי בטקוואנדו בפריז 2024, פעמיים אלוף עולם ואלוף אירופה.
* **[[מורן סמואל]]**, שהחלה את דרכה כשחקנית כדורסל והפכה לחותרת מצטיינת. סמואל היא אלופה פראלימפית בפריז 2024, סגנית אלופה פראלימפית בטוקיו 2020 ומדליסטית פראלימפית בריו 2016, וכן חברת מזכירות במכבי תנועה עולמית.
* **[[ארטיום דולגופיאט]]**, אלוף אולימפי בטוקיו 2020, סגן אלוף אולימפי בפריז 2024, אלוף עולם ופעמיים אלוף אירופה בהתעמלות קרקע.
* הזמרת וכוכבת הרשת האמריקאית מונטנה טאקר, הפועלת נגד אנטישמיות ולמען ישראל מאז טבח שבעה באוקטובר.

## המתחרים והזוכים

## קישורים חיצוניים

* 

## הערות שוליים

22
קטגוריה:2026 בישראל: ספורט
הדברים הקטנים (סרט, 2021)

**הדברים הקטנים** (באנגלית: **The Little Things**) הוא סרט מותחן פסיכולוגי-פשע אמריקאי משנת 2021, שנכתב ובוים על ידי ג'ון לי הנקוק. הסרט מתרחש בלוס אנג'לס של תחילת שנות ה-90, ועוקב אחר שני בלשים – ג'ו "דיק" דיקון, בגילומו של דנזל וושינגטון, וג'ים בקסטר, בגילומו של ראמי מאלק – החוקרים סדרת רציחות מסתוריות. במהלך החקירה, הם מתמקדים באלברט ספרמה, חשוד ראשי בגילומו של ג'ארד לטו. הסרט הופק בתקציב של כ-30 מיליון דולר והכניס כ-30.8 מיליון דולר ברחבי העולם.

ג'ארד לטו היה מועמד לפרס גלובוס הזהב לשחקן המשנה הטוב ביותר בטקס פרסי גלובוס הזהב ה-78 והופעה יוצאת דופן של שחקן בתפקיד משנה בטקס פרסי גילדת שחקני המסך ה-27. בנוסף הסרט זכה בפוסטר הדרמה הטוב ביותר בטקס פרסי טריילר הזהב לשנת 2021.

## תקציר העלילה
הסרט מתרחש בלוס אנג'לס של תחילת שנות ה-90, כאשר סגן השריף של מחוז קרן, ג'ו "דיק" דיקון, נשלח ללוס אנג'לס למשימה קצרה לאיסוף ראיות. במהלך שהותו, הוא מצטרף לבלש ג'ים בקסטר מהמשטרה המקומית כדי לחקור סדרת רציחות המטרידות את העיר. החקירה מובילה אותם לאלברט ספרמה, אדם מסתורי שעשוי להיות קשור לפשעים. במהלך החקירה, דיקון ובקסטר מתמודדים עם אתגרים אישיים ומוסריים, כאשר העבר של דיקון שב לרדוף אותו.

## צוות השחקנים הראשי
* **[[דנזל וושינגטון]]** – ג'ו "דיק" דיקון, סגן שריף עם עבר מסתורי.
* **[[ראמי מאלק]]** – ג'ים בקסטר, בלש שאפתן במשטרת לוס אנג'לס.
* **[[ג'ארד לטו]]** – אלברט ספרמה, חשוד מרכזי בחקירת הרציחות.
* **[[כריס באואר]]** – הבלש סאל ריזולי, עמיתם של דיקון ובקסטר.
* **[[מייקל הייאט]]** – פלורנס "פלו" דוניגן, קולגה ותיקה של דיקון.
* **[[טרי קיני]]** – קפטן קרל פאריס, מפקד במשטרת לוס אנג'לס.
* **[[נטלי מוראלס (שחקנית)|נטלי מוראלס]]** – הבלשית ג'יימי אסטרדה, שותפתם של דיקון ובקסטר.

### ביקורות
הסרט "הדברים הקטנים" קיבל ביקורות מעורבות מהמבקרים. באתר Rotten Tomatoes, הסרט מחזיק בציון של 44% המבוסס על 264 ביקורות, עם הקונצנזוס: "מותחן עם צוות שחקנים יוצא דופן, 'הדברים הקטנים' ירגיש מוכר מאוד למעריצי הז'אנר – לטוב ולרע". באתר Metacritic, הסרט קיבל ציון ממוצע של 54 מתוך 100, המבוסס על 48 ביקורות, המעיד על "ביקורות מעורבות או ממוצעות". בין המבקרים, דייוויד ארליך מ-IndieWire העניק לסרט ציון של 75, וציין כי "הדברים הקטנים הוא סרט פשע מותח ומרהיב". לעומת זאת, מבקרים אחרים ציינו כי הסרט אינו מחדש בז'אנר המותחנים, ומשווה אותו לסרטים קודמים כמו "שבעה חטאים". קהלים שנשאלו על ידי CinemaScore העניקו לסרט ציון ממוצע של "B−" בסולם A+ עד F, ו־PostTrak דיווח כי 67% מצופי הסרט נתנו לסרט ציון חיובי, כאשר 40% אמרו שהם בהחלט ימליצו עליו.

## קישורים חיצוניים

## הערות שוליים

קטגוריה:סרטי האחים וורנר
קטגוריה:סרטים שצולמו בלוס אנג'לס
קטגוריה:לוס אנג'לס בקולנוע
קטגוריה:סרטים אמריקאיים משנת 2021
גליה בן ארצי

**גליה בן-ארצי** (נולדה ב-1982) היא יזמת טכנולוגיה אמריקאית-ישראלית, ממייסדי פרוטוקול Bancor, המאפשר נזילות אוטומטית למסחר במטבעות דיגיטליים. היא נחשבת לחלוצה בתחום הכלכלה המבוזרת (DeFi) ותרמה לפיתוח מנגנון Automated Market Maker (AMM), שנעשה בו שימוש נרחב בשוק הקריפטו.

## ביוגרפיה
בן-ארצי נולדה בפאלו אלטו, קליפורניה, להורים ישראלים. אביה הוא אמציה בן ארצי, אחיה של אשת ראש הממשלה שרה נתניהו ואמה שושנה. סבה הוא שמואל בן ארצי, סופר ומשורר. לגליה אח גיא בן ארצי, איש עסקים ואחות נוספת. כשהייתה בחטיבת הביניים חזרה עם משפחתה לישראל, אך שבה לארצות הברית במהלך לימודיה התיכוניים. היא למדה באוניברסיטת דארטמות' וקיבלה תואר ראשון בספרות השוואתית עם התמחות בעברית ופוליטיקה. בהמשך השלימה תואר שני ביחסים בין-לאומיים ובכלכלה בין-לאומית עם התמחות במדיניות אנרגיה מבית הספר ללימודים ביו־לאומיים מתקדמים (SAIS) של אוניברסיטת ג'ונס הופקינס.

בשנת 2005 נמנתה עם מייסדי Mytopia, חברת משחקים חברתיים למובייל, שם ניהלה את תחום הפיתוח העסקי ועזרה בגיוס ההון הראשוני של החברה. בשנת 2010 נרכשה החברה על ידי 888 החזקות תמורת 48 מיליון דולר. לאחר מכן היא שימשה כמנכ"לית ומייסדת-שותפה של Particle Code, פלטפורמה לפיתוח אפליקציות מובייל חוצות-פלטפורמות, שנרכשה בשנת 2011 על ידי Appcelerator.

בשנת 2017 בן-ארצי הייתה שותפה, לצד אחיה גיא בן ארצי, והיזמים אייל הרצוג ויודי לוי, להקמת Bancor, פרוטוקול המאפשר נזילות אוטומטית למסחר בטוקנים ללא צורך בצד שני. Bancor נבנה על רשת Ethereum ונחשב לאחד הפרויקטים הראשונים שהשתמשו במנגנון AMM, המהווה כיום אבן יסוד ב-DeFi. הקמת Bancor מומנה באמצעות הנפקת מטבע ראשונית (ICO) שהניבה 153 מיליון דולר, מההנפקות הגדולות באותה תקופה. מאז, הפרוטוקול עיבד המרות בשווי של למעלה מ-1.5 מיליארד דולר, עם מעל 120 מטבעות מבוססי Ethereum. בשנת 2018, Bancor חוותה פרצת אבטחה בהיקף של 23.5 מיליון דולר, שהובילה את בן-ארצי לייסד את Crypto Defenders Alliance, ארגון להגנה על נכסים דיגיטליים ולחיזוק אבטחת מערכות בלוקצ'יין.

בן-ארצי שימשה כשותפה-משקיעה (Venture Partner) בקרן ההון סיכון Founders Fund, אחת מקרנות ההשקעה המובילות בעמק הסיליקון. בנוסף, היא שימשה כ-Entrepreneur in Residence (EIR) בקרן Trinity Ventures.

בשנת 2018 נבחרה בן-ארצי לאחת מ-50 הנשים המשפיעות ביותר בטכנולוגיה באירופה על ידי Forbes. היא הופיעה והשתתפה בכנסים מובילים כמו TEDx, TechCrunch Disrupt, Oslo Freedom Forum, Ethereal Summit, והרצתה על חדשנות פיננסית ותאוריית הכסף באו"ם ובפורומים כלכליים בינלאומיים.

בינואר 2017 בן-ארצי הרצתה ב-TEDxWhiteCity בתל אביב בהרצאה שכותרתה "The Value Revolution: How Blockchain Will Change Money and the World" ("מהפכת הערך: כיצד בלוקצ'יין ישנה את הכסף ואת העולם"). בהרצאתה בגרוזלם פוסט, היא דיברה על האפשרויות הגלומות במטבעות דיגיטליים כמו ביטקוין וכיצד בלוקצ'יין יכול לשנות את האופן שבו אנשים משתמשים בכסף ומנהלים עסקים.

## עץ משפחה

## ראו גם
* בלוקצ'יין

## קישורים חיצוניים
* אתר Bancor
* לעמוד הלינקדאין של גליה בן-ארצי
* Forbes - גליה בן-ארצי
* World Economic Forum - גליה בן-ארצי
* 

## הערות שוליים

קטגוריה:יזמים ישראלים
קטגוריה:מייסדי חברות טכנולוגיה
קטגוריה:יזמים אמריקאים
קטגוריה:משפחת בן ארצי
קטגוריה:ישראליות שנולדו ב-1982
המצוד (סרט, 1998)

**המצוד** (באנגלית: **U.S. Marshals**) הוא סרט פעולה אמריקאי משנת 1998 בבימויו של סטיוארט ביירד. הסרט מהווה ספין-אוף לסרט "הנמלט" משנת 1993, ומתמקד בדמותו של המפקח הפדרלי סמואל ג'רארד, בגילומו של טומי לי ג'ונס. בסרט מככבים גם וסלי סנייפס ורוברט דאוני ג'וניור. העלילה עוקבת אחר ג'רארד וצוותו במרדף אחר מרק שרידן, אסיר נמלט המואשם ברצח סוכני ממשל. הסרט הופק בתקציב של כ-45 מיליון דולר והכניס כ-102 מיליון דולר ברחבי העולם.

## עלילה
הסרט עוקב אחר סמואל ג'רארד, קצין משטרה בכיר במשפחת היונייטד סטייטס מרשלס, שמוביל מצוד אחר אסיר נמלט בשם מארק שרידן, החשוד בפשעים חמורים. שרידן, אשר הואשם בטעות, חייב להיאבק כדי להוכיח את חפותו ולהתחמק מהממשלה, כשמאחוריו מופעל כל אמצעי החיפוש והמעקב. למרות החשדות הכבדים, המשימה של ג'רארד לא פשוטה כלל כיוון ששרידן הוא במאי טייס מצטיין ומחושל. בהדרגה, נחשפים רמזים המובילים את החוקרים לראש קרב נגדי שמתפתח בין כוחות החוק לבין שרידן, בו מתברר שיש יותר צדדים לתמונה מכפי שנראה מלכתחילה.

## צוות השחקנים הראשי
* **[[טומי לי ג'ונס]]** בתפקיד סמואל ג'רארד - קצין משטרה בכיר במשטרת המרשלים
* **[[וסלי סנייפס]]** בתפקיד מארק שרידן/מארק רוברטס - אסיר נמלט שנלחם להוכיח חפותו
* **[[רוברט דאוני ג'וניור]]** בתפקיד סוכן DSS ג'ון רויס - סוכן DSS מעורב במצוד
* **[[ג'ו פנטוליאנו]]** בתפקיד סגן קוזמו רנפרו - סגן במשטרת המרשלים
* **[[קייט נליגן]]** בתפקיד סגנית שריף קת'רין וולש - מרשל אמריקאי בכירה
* **[[דניאל רוויבאכ]]** בתפקיד סגן בובי ביגס - סגן במשטרת המרשלים
* **[[תומאס ווד]]** בתפקיד סגן נואה ניומן - סגן במשטרת המרשלים
* **[[לאטניה ריצ'רדסון]]** בתפקיד סגנית סוואנה קופר - סגנית במשטרת המרשלים
* **[[אירנה ג'ייקוב]]** בתפקיד מרי בינאו - דמות מרכזית במצוד

## ביקורות
באתר Rotten Tomatoes הסרט זכה לציון 27% בהתבסס על 33 ביקורות. הקונצנזוס באתר: "בעוד שהסרט מספק כמה סצנות פעולה מרשימות, המבקרים טוענים כי העלילה חסרת מקוריות.". כמו כן, באתר Metacritic הסרט קיבל ציון 47 מתוך 100, בהתבסס על 22 ביקורות. מייקל דווייר מה-Irish Times ציין כי "הסיבה העיקרית של הסרט היא לערום סצנות פעולה אנרגטיות אחת על השנייה".

## קישורים חיצוניים
 

קטגוריה:סרטי האחים וורנר
קטגוריה:סרטים שצולמו בקנטקי
קטגוריה:סרטים שצולמו בשיקגו
קטגוריה:סרטים שמתרחשים במטוס
קטגוריה:סרטים מבוססי סדרות טלוויזיה
קטגוריה:ניו יורק בקולנוע
קטגוריה:סרטי מרדף אמריקאיים
קטגוריה:סרטי 1998
בגינרס

**בגינרס** (באנגלית: **Beginners**) הוא סרט דרמה קומית רומנטית אמריקאי משנת 2010, שנכתב ובוים על ידי מייק מילס. הסרט מבוסס על חוויותיו האישיות של מילס, כאשר אביו יצא מהארון בגיל 75, חמש שנים לפני מותו. בתפקידים הראשיים מככבים יואן מקגרגור, כריסטופר פלאמר ומלאני לורן. הסרט עוקב אחר אוליבר, מעצב גרפי המתמודד עם גילויו המאוחר של אביו כהומוסקסואל ועם מחלתו הסופנית, תוך כדי ניסיון לבנות מערכת יחסים רומנטית חדשה עם אנה, שחקנית צרפתייה. הסרט הופק בתקציב של 3.2 מיליון דולר והכניס כ-14.3 מיליון דולר ברחבי העולם.

לאחר הקרנת הבכורה שלו בפסטיבל הסרטים הבינלאומי של טורונטו 2010, הלוס אנג'לס טיימס תיאר את בגינרס כ"סרט סוער ומלא לב" עם צוות שחקנים שיש לו "תחושת אחריות חזקה כלפי עמיתיהם בעולם האמיתי".  כריסטופר פלאמר זכה לשבחים רבים כולל זכייה בפרס אוסקר לשחקן המשנה הטוב ביותר.

## תקציר עלילה
הסרט מתאר את סיפורו של אוליבר, מעצב גרפי בן 38 מלוס אנג'לס, המתמודד עם מות אביו, האל. לאחר מות אמו, אביו של אוליבר מגלה לו שהוא הומוסקסואל ומתחיל לחיות את חייו בצורה פתוחה יותר, כולל כניסה למערכת יחסים עם גבר צעיר בשם אנדי. במקביל, האל מאובחן כחולה בסרטן סופני. הסרט משלב בין זיכרונותיו של אוליבר על אביו לבין ניסיונותיו לבנות מערכת יחסים עם אנה, שחקנית צרפתייה שהוא פוגש במסיבה.

## צוות השחקנים הראשי
* **[[יואן מקגרגור]]** – אוליבר, מעצב גרפי המתמודד עם מות אביו ומערכת יחסים חדשה.
* **[[כריסטופר פלאמר]]** – האל, אביו של אוליבר, שיוצא מהארון בגיל מאוחר ומתמודד עם מחלת הסרטן.
* **[[מלאני לורן]]** – אנה, שחקנית צרפתייה המפתחת קשר רומנטי עם אוליבר.
* **[[גוראן וישניץ']]** – אנדי, המאהב הצעיר של האל.
* **[[מרי פייג' קלר]]** – ג'ורג'יה, אמו של אוליבר.

## ביקורות
הסרט "בגינרס" זכה לביקורות חיוביות. באתר Rotten Tomatoes, הסרט מחזיק בציון של 85% המבוסס על 161 ביקורות, עם הקונצנזוס: "הסרט חוקר את עומק הרומנטיקה המודרנית הרב-דורית עם שנינות ועומק". באתר Metacritic, הסרט קיבל ציון ממוצע של 81 מתוך 100, המבוסס על 36 ביקורות, המעיד על "שבחים אוניברסליים". רוג'ר איברט מהשיקגו סאן-טיימס העניק לסרט שלושה וחצי כוכבים מתוך ארבעה, וכתב: "זוהי אגדה אופטימית עם סגנון עליז". פיטר דברוג' מ-וראייטי תיאר את הסרט כ"מרגש עמוקות ואישי באופן מפתיע".

## קישורים חיצוניים
* 

## הערות שוליים

קטגוריה:זוכי פרס באפט"א: סרטים
קטגוריה:סרטים הומוסקסואליים
קטגוריה:סרטים שצולמו בלוס אנג'לס
קטגוריה:לוס אנג'לס בקולנוע
קטגוריה:זקנה בקולנוע
קטגוריה:סרטים על מוות
קטגוריה:סרטי להט"ב אמריקאיים
קטגוריה:סרטי קומדיה רומנטית אמריקאיים
קטגוריה:סרטי 2010
עמית פולק מטלון ושות'

**עמית, פולק, מטלון** הוא אחד ממשרדי עורכי הדין הגדולים בישראל. המשרד הוקם בשנת 1956 ונכון לשנת 2025 עובדים במשרד כ-135 עורכי דין. המשרד מתמחה במגוון תחומי המשפט האזרחי-מסחרי, וביניהם היי-טק והון סיכון, מיסוי, ליטיגציה מסחרית, נדל"ן, תכנון ובנייה, התחדשות עירונית, אנרגיה ותשתיות, מיזוגים ורכישות, שוק ההון, הגבלים עסקיים, רגולציה, דיני עבודה, מימון ודיני בנקאות, קניין רוחני, גישורים ובוררויות, ואף גיימינג, פינטק, פודטק ואגרוטק. מרכזו של המשרד ברמת החייל שבתל אביב.

## היסטוריה
המשרד נוסד ב-1956 על ידי עו״ד נחום עמית, שעלה לארץ מארגנטינה בשנת 1954, ולאחר שנתיים הקים את המשרד - לימים משרד עמית, פולק, מטלון.

המשרד מייצג מגוון רחב של חברות, ארגונים ומוסדות בישראל ובחו"ל, ביניהם חברות תעשייתיות, חברות בנייה וייזום, בנקים, חברות ביטוח, קרנות הון סיכון, חברות היי-טק, סטארטאפים, חברות ממשלתיות, גופים ציבוריים וחברות ציבוריות הנסחרות בישראל ובחו"ל.

בשנים האחרונות, המשרד התרחב לפעילות בין־לאומית נרחבת בשווקים המרכזיים בארצות הברית, באירופה, ובשווקים נוספים לרבות אוסטרליה, הודו, סינגפור, סין, יפן, ברזיל, מקסיקו, רוסיה, איחוד האמירויות הערביות, בחריין ועוד.

עמית, פולק, מטלון מדורג כמשרד ישראלי מוביל על ידי מדריכי דירוג בין־לאומיים, בהם Legal 500, Chambers and Partners, BDI ו-DUN'S100, IFLR1000, וכן זכייה בפרסים שנה אחר שנה במגוון תחומי פעילות.

בחודש ינואר 2021, לאחר מחלוקות בין השותפים הבכירים, הוחלט כי המשרד יתפצל. עו"הד יונתן אלטמן ודורון לוי יעמדו בראש המשרד הקיים ויעסקו בתחומי הייטק, מיסים, חדלות פירעון ועוד, ואילו עו"ד אלדד כורש יעזוב את הפירמה וימשיך בפרקטיקה שכוללת לקוחות נדל"ן ולקוחות מסחריים. חודש לאחר מכן, פורסם כי כורש עזב עם 43 עורכי דין והתמזג אל משרד עורכי הדין פישר ושות'.

עם זאת, בשנים האחרונות המשרד ביצע מספר מיזוגים אשר מיצבו אותו כאחד המשרדים הגדולים בישראל, שחולשים על מגוון תחומי המשפט. בחודש ינואר 2024 מיזג המשרד לשורותיו תשעה עורכי דין ממשרד סולומון ליפשיץ ושות'. בשנת 2025 עבר המשרד שני מיזוגים, כאשר בחודש ינואר מיזג לתוכו את המשרד של ד״ר אייל ברסלר המתמחה בתחומי הקניין הרוחני, לרבות פטנטים וסימני מסחר, ובחודש מרץ של אותה שנה צירף לשורותיו שותף מייסד של דורון טיקוצקי קנטור גוטמן ושות' ו-11 עורכי דין נוספים.

## קישורים חיצוניים
* 
* 
* 
* 
* עמית פולק מטלון ושות׳, באתר Dun's 100 דירוג החברות המובילות בישראל

## הערות שוליים

קטגוריה:משרדי עורכי דין בישראל
קטגוריה:שותפויות ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-1956
חיסול בפסגה

**חיסול בפסגה** (באנגלית: **The Eiger Sanction**) הוא סרט מתח ופעולה אמריקאי משנת 1975, שבוים על ידי קלינט איסטווד, שגם מככב בתפקיד הראשי. הסרט מבוסס על הרומן "The Eiger Sanction" מאת טרבניאן, ומספר את סיפורו של ד"ר ג'ונתן המלוק, פרופסור להיסטוריה של האמנות ומטפס הרים, שבעברו שימש כרוצח מקצועי עבור סוכנות ממשלתית סודית. המולק נאלץ לחזור למקצועו הקטלני כדי לנקום את רצח חברו הוותיק. בסרט משתתפים גם ג'ורג' קנדי, וונטה מקגי וג'ק קסידי. הסרט צולם באתרים שונים, כולל הרי האלפים השווייצריים, ומציג סצנות טיפוס מרשימות.

## תקציר עלילה
ד"ר ג'ונתן המלוק (קלינט איסטווד) הוא פרופסור להיסטוריה של האמנות וקולקטור, שבעברו שימש כרוצח מקצועי עבור סוכנות ממשלתית סודית. לאחר פרישתו, הוא נאלץ לחזור לפעולה כדי לנקום את רצח חברו הוותיק. המשימה החדשה דורשת ממנו להצטרף לצוות מטפסי הרים המתכננים לטפס על הר האייגר בשווייץ, במטרה לזהות ולחסל את הרוצח המסתתר ביניהם. במהלך הטיפוס, המולק מתמודד עם אתגרים פיזיים ונפשיים, תוך ניסיון לחשוף את זהותו של הבוגד ולהשלים את משימתו.

## צוות השחקנים הראשי
* **[[קלינט איסטווד]]** – ד"ר ג'ונתן המלוק, פרופסור להיסטוריה של האמנות ומטפס הרים, בעברו רוצח מקצועי.
* **[[ג'ורג' קנדי]]** – בן בואמן, מדריך טיפוס ותיק וחברו של המולק.
* **[[וונטה מקגי]]** – ג'מיימה בראון, סוכנת ממשלתית המעורבת במשימתו של המולק.
* **[[ג'ק קסידי]]** – מיילס מלוך, איש קשר מסתורי עם עבר מפוקפק.
* **[[היידי בריהל]]** – אנה מונטיין, מטפסת הרים וחברה בצוות הטיפוס.
* **[[ת'אייר דייוויד]]** – "דרגון", ראש הסוכנות הממשלתית הסודית המפעילה את המולק.

## ביקורות
הסרט "המצוד על האייגר" קיבל ביקורות מעורבות מהמבקרים. באתר Rotten Tomatoes, הסרט מחזיק בציון של 64% המבוסס על 14 ביקורות, עם הקונצנזוס: "ללא קונצנזוס מבקרים". באתר Metacritic, הסרט אינו מדורג. רוג'ר איברט מה-שיקגו סאן-טיימס העניק לסרט שלושה כוכבים מתוך ארבעה, וציין כי "הסרט מציג סצנות פעולה מרהיבות, אך העלילה מסובכת ולא תמיד משכנעת". מבקרים אחרים שיבחו את סצנות הטיפוס הריאליסטיות, אך ציינו שהסרט סובל מדמויות שטחיות ועלילה בלתי סבירה.

## קישורים חיצוניים

קטגוריה:סרטי אולפני יוניברסל
קטגוריה:סרטים שצולמו בקליפורניה
קטגוריה:סרטים שצולמו באריזונה
קטגוריה:סרטי קלינט איסטווד
קטגוריה:סרטי 1975
קטגוריה:סרטים עם מוזיקה מאת ג'ון ויליאמס
אולגה טיטוב

**אולגה טיטוב** (21 בינואר 1976) היא שחקנית ישראלית.

## ביוגרפיה
טיטוב נולדה כבת יחידה בעיר צ'ליאבינסק שבהרי אורל. כשהייתה בת שלוש עברה משפחתה למוסקבה, שם התגוררה עד גיל שש. משם שוב נדדו ברחבי ברית המועצות. אביה היה טייס ואמה עבדה ככימאית, ובעוד עבודות בתוך בסיסים צבאיים. בגיל 19 עלתה טיטוב לישראל לבדה ומאוחר יותר עלו גם סבה וסבתה. לאחר שאביה יצא לפנסיה, הוריה עברו להתגורר בברלין. אביה של טיטוב הוא יהודי ואמה לא יהודיה, כל הצד המשפחתי של אביה עבר את השואה, סבתה הייתה באושוויץ. הוריה של טיטוב התחתנו, התגרשו, התחתנו עוד פעם, ולאחר מכאן שוב התגרשו.

טיטוב למדה כלכלה באוניברסיטה במשך שנתיים וגם למדה סטטיסטיקה באוניברסיטה. ולמדה לימודי משחק ותיאטרון אצל הלל נאמן, וגם למדה לימודי משחק ותיאטרון אצל שרון אלכסנדר.

טיטוב היא אם לשניים.

## קריירה
בשנים 1999–2002 שיחקה בתפקיד ראשי בסדרת הנוער "החבר'ה הטובים" ששודרה בערוץ הילדים במשך 3 עונות גילמה את טניה רוזנבאום.

בשנת 2001 שיחקה בסרט "לילה ללא לולה" שביים שי כנות .

בשנת 2005 הופיע בסרט "איזה מקום נפלא" בתפקיד נערה ב"הוליווד" (זונה). באותה השנה גם שיחקה בסרט "בוא נתערב" בו גילמה את אולגה.

היא הגישה את תוכנית האקטואליה לנוער ברוסית "פריקול", וגם שיחקה בתוכנית "הפרקליטים" בתפקיד חשפנית, והופיע בסדרת הטלוויזיה "פרנקו וספקטור", וגם שיחקה בתפקיד ראשי בהצגות "הצגה מחוץ לתיאטרון", ו"הקוסם העצוב". בנוסף השתתפה בפרסומות של "מפעל הפיס", ו"סלקום".

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:ישראליות ילידות ברית המועצות
קטגוריה:ישראליות שנולדו ב-1976
חוטאים

**חוטאים** (באנגלית: **Sinners**) הוא סרט אימה על-טבעי תקופתי אמריקאי שנכתב, הופק ובוים על ידי ראיין קוגלר. עלילת הסרט מתרחשת בשנות ה-30 בדרום ארצות הברית, ומככב בו מייקל בי. ג'ורדן בתפקיד כפול כאחים תאומים ששבים לעיר הולדתם, אך מגלים שעליהם להתעמת מול רוע גדול יותר. בסרט מככבים גם היילי סטיינפלד, מיילס קאטון, ג'ק אוקונל, וונמי מוסקו, ג'יימי לוסון, עומאר בנסון מילר, לי ג'ון לי ודלרוי לינדו.

הסרט עלה לאקרנים בארצות הברית ב-18 באפריל 2025.

הסרט זכה להצלחה ביקורתית נרחבת ובמספר רב של פרסים. בטקס פרסי אוסקר ה-98 קיבל הסרט 16 מועמדויות, המספר הגבוה ביותר של מועמדויות פרסי אוסקר לסרט אי פעם.

## רקע עלילתי
בניסיון להשאיר את עברם הבעייתי מאחור, האחים התאומים סמוק וסטאק שבים לעיר הולדתם על מנת להתחיל מחדש, אך מגלים שבזמן שנעדרו השתלטו על העיירה ערפדים.

## צוות השחקנים
* מייקל בי. ג'ורדן – **סמוק** ו**סטאק**, אחים תאומים.
* היילי סטיינפלד – **מרי**
* מיילס קאטון – **סמי מור**
* ג'ק אוקונל – **רמיק**
* וונמי מוסקו – **אנני**
* ג'יימי לוסון – **פרלין**
* עומאר בנסון מילר – **קורנברד**
* לי ג'ון לי – **גרייס צ'או**
* דלרוי לינדו – **דלתא סלים**
* יאו – **בו צ'או**
* הלנה הו – **ליסה צ'או**
* לולה קירק – **ג'ואן**
* פיטר דריימאניס – **ברט**
* סול ויליאמס – **ג'דדיה**
* אנדרן וורד-האמונד – **רותי**
* דייוויד מלדונדו – **הוגווד**

## הפקה
בינואר 2024, דווח על פיתוחו של סרט אימה תקופתי, שעל פי השמועות התעתד להתרחש בדרום ארצות הברית בתקופת חוקי ג'ים קרואו ועלילתו עירבה יצורים על-טבעיים על ידי התסריטאי, הבמאי והמפיק ראיין קוגלר, כשלתפקיד הראשי לוהק מייקל בי. ג'ורדן. "סרטי סוני", "האחים וורנר" ו"סרטי יוניברסל" היו במכרז הצעות על רכישת זכויות הפצת הסרט, שנשא תקציב של כ-90 מיליון דולר. בפברואר 2024, דווח כי "האחים וורנר" זכו במכרז על זכויות ההפצה.

באפריל ומאי 2024, נמסר על ליהוקו של צוות השחקנים המלא. צילומי הסרט החלו בניו אורלינס ב-13 באפריל 2024, והסתיימו ב-17 ביולי 2024. על צילומי הסרט הופקדה צלמת הקולנוע אוטום דוראלד, שעבדה עם קוגלר על צילומי הסרט "הפנתר השחור: ואקאנדה לנצח". הסרט צולם במצלמות 65 מ"מ תוך שימוש בשילוב של מצלמות IMAX 15-perf 70 מ"מ ו-Ultra Panavision 70 מ"מ, כך שהסצנות מתחלפות בין יחסי רוחב-גובה של 1.43:1 ל-2.56:1. ההפקה הוציאה 67.6 מיליון דולר על מנת לצלם בלואיזיאנה.

## הפצה
הסרט עלה לאקרנים בארצות הברית ב-18 באפריל 2025. במקור, התעתד הסרט לעלות לאקרנים ב-7 במרץ 2025, אך בהמשך נדחה לאפריל על מנת לאפשר לצוות ההפקה לסיים את תהליך גמר-ההפקה. בנוסף להפצתו על מסכים רגילים, הסרט יוקרן גם על מסכי IMAX 70 מ"מ.

## ביקורות
הסרט דורג במקום הראשון ברשימת סרטי האימה הטובים ביותר לשנת 2025 של מגזין "וראייטי".

### בקופות
הסרט נחל הצלחה בקופות. בשבוע הראשון הסרט גרף 48 מיליון דולר, ובסך הכול הכנסותיו עומדות על 368 מיליון דולר (עד סוף נובמבר 2025). הכנסות אלו גבוהות מהסף הנדרש של כ-185 מיליון דולר, הסכום הנדרש כדי להחזיר הוצאותיו, בהתחשב בתקציבו העומד על 90 מיליון דולר.

## פרסים ומועמדויות

## קישורים חיצוניים
* 

**ביקורות:**
* 
* 
* 
* 
* 
* 
* 

## הערות שוליים

קטגוריה:סרטים אמריקאיים משנת 2025
קטגוריה:סרטים באנגלית
קטגוריה:סרטי אימה מ-2025
קטגוריה:סרטי אימה על-טבעיים אמריקאיים
קטגוריה:סרטי ערפדים
קטגוריה:זוכי פרס גלובוס הזהב - הפסקול המקורי הטוב
אופרטור מדרגה סופית

באנליזה פונקציונלית, **אופרטור מדרגה סופית** הוא אופרטור ליניארי חסום בין מרחבי בנך שהתמונה שלו היא ממימד סופי.

## אופרטורים מדרגה סופית במרחב הילברט
### צורה קנונית
ניתן לתאר אופרטורים מדרגה סופית באמצעות מטריצות סופיות.

מאלגברה ליניארית, ידוע לנו שלמטריצה מלבנית,  M \in \mathbb{C}^{n \times m}  יש דרגה 1 אם ורק אם M הוא מהצורה

: M = \alpha \cdot u v^*, \quad \mbox{where} \quad \|u \| = \|v\| = 1 \quad \mbox{and} \quad \alpha \geq 0 .

בעזרת אותו טיעון והלמה של ריס ניתן להראשות שאופרטור T על מרחב הילברט H הוא מדרגה 1 אם ורק אם

: T h = \alpha \langle h, v\rangle u \quad \mbox{for all} \quad h \in H ,

כאשר התנאים על  \alpha, u, v  זהים למקרה הסוף ממדי.

באינדוקציה, אופרטור T בדרגה סופית n הוא מהצורה

: T h = \sum _{i = 1} ^n \alpha_i \langle h, v_i\rangle u_i \quad \mbox{for all} \quad h \in H ,

כאשר \{ u_i \} ו \{v_i\} הם בסיסים אורתונורמליים. זה למעשה ניסוח שקול עבור פירוק לערכים סינגולריים. ניתן לומר שזו *צורה קנונית* של אופרטורים מדרגה סופית.

בהכללה, עבור n אינסופי ורצף המספרים החיוביים \{ \alpha_i \}  עם נקודת הצטברות אך ורק ב 0, אזי T הוא אופרטור קומפקטי, וכעת יש את הצורה הקנונית עבור אופרטורים קומפקטיים.

אופרטורים קומפקטיים הם מחלקה עקבות אם ורק אם הסדרה  \sum _i \alpha _i  מתכנסת; תכונה שמתקיימת מיידית עבור כל האופרטורים מדרגה סופית.

## אופרטורים מדרגה סופית על מרחב בנך
אופרטור מדרגה סופית T:U\to V בין מרחבי בנך הוא אופרטור חסום כך שהתמונה שלו היא מימד סופי. כמו במקרה של הילברט, אפשר לכתוב את זה בצורה הבאה:

: T h = \sum _{i = 1} ^n \langle u_i, h\rangle v_i \quad \mbox{for all} \quad h \in U ,

כאשר v_i\in V, ו u_i\in U' הן פונקציות ליניאריות חסומות על המרחב U.

פונקציונלי ליניארי חסום הוא מקרה פרטי של אופרטור מדרגה סופית, כלומר מדרגה אחת.

## הערות שוליים

קטגוריה:אנליזה פונקציונלית
נתנאל קולה

**נתנאל קולה** (נולד ב-1977) הוא קצין בדרגת תת-אלוף בצה"ל, המכהן כצנזור הצבאי הראשי.

## ביוגרפיה
נולד וגדל בחיספין. בנם של דינה והשופט אשר קולה סגן נשיא בדימוס של בית המשפט המחוזי בנצרת, המכהן כנציב תלונות הציבור על השופטים.

שירת בחיל המודיעין. שימש כקצין המודיעין של פיקוד המרכז.

בשנת 2021 היה אחד משלושת הקצינים הראשונים שהגיעו לביקור רשמי במרוקו, לאחר הסכמי אברהם וכינון היחסים בין המדינות.

באפריל 2025 הודיע שר הביטחון ישראל כ"ץ על מינוי קולה לצנזור הצבאי הראשי במקום קובי מנדלבליט. עם כניסתו לתפקיד עלה לדרגת תת-אלוף.

הוא בוגר תואר ראשון במשפטים מהמרכז הבינתחומי הרצליה, ובוגר תואר שני במנהל עסקים מהקריה האקדמית אונו.

## הערות שוליים

קטגוריה:אלופי-משנה בצה"ל
קטגוריה:בוגרי המרכז הבינתחומי הרצליה
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:חיילי אגף המודיעין
קטגוריה:קציני מודיעין של פיקוד המרכז
קטגוריה:צנזורים צבאיים ראשיים
קטגוריה:ישראלים שנולדו ב-1977